Azli Yusof

Yang Berhormat Tuan Haji **Azli Yusof** (Jawi: **ازلي يوسف**; lahir 15 Mac 1967) adalah merupakan Ahli Parlimen  yang memenangi kerusi tersebut pada tahun 2022 lalu. Beliau juga adalah Setiausaha Politik kepada Menteri Wilayah Persekutuan, Khalid Abdul Samad dalam pentadbiran Pakatan Harapan (PH) dari Julai 2018 hingga Februari 2020. Beliau dilantik sebagai Ahli Lembaga Penasihat Dewan Bandaraya Kuala Lumpur (DBKL) dari 2018 hingga 2020 dan sebagai Ahli Majlis MBSA, Majlis Bandaraya Shah Alam selama 6 tahun (2009 hingga 2012, 2014 hingga 2015). Beliau dipilih sebagai Ketua Parti Amanah Negara Kawasan Shah Alam sejak AMANAH ditubuhkan pada 2016 hingga hari ini. Beliau juga merupakan Timbalan Pengerusi Parti Amanah Negara Selangor sejak 2019.
Sepanjang menjadi Ahli Lembaga Penasihat DBKL dan Ahli Majlis MBSA, Azli terlibat dalam pelbagai jawatankuasa tetap utama termasuk Jawatankuasa Kewangan, Jawatankuasa Kejuruteraan dan Bangunan, Jawatankuasa *One Stop Centre* (OSC), Jawatankuasa Audit dan Penilaian Dalaman, Jawatankuasa Bandar Pintar serta Jawatankuasa Pelesenan dan Penguatkuasaan. Beliau juga pernah berkhidmat sebagai Pengerusi Majlis Perwakilan Penduduk bagi Zon 1 meliputi Seksyen 2, 3, 4, 14 dan Pusat Bandaraya Shah Alam serta Zon 6 meliputi Seksyen 17, 18 dan Padang Jawa.

## Keputusan Pilihan Raya

## Pendidikan
Azli berkelulusan ijazah Pengurusan Kejuruteraan dari University of Missouri-Rolla USA (1990), dan memperolehi sarjana Pentadbiran Perniagaan (Pengurusan Logistik) dari UNISEL (2010).
 
## Kerjaya
Azli mempunyai lebih daripada 25 tahun pengalaman dalam industri global khususnya berkaitan pengurusan projek & reka bentuk perindustrian dalam industri pembinaan dan logistik. Beliau ditugaskan untuk mengendalikan projek gabungan bernilai lebih RM100 juta setahun. Beliau kini berkhidmat sebagai Pengarah projek bagi Rantau Asia Tenggara dengan DEXION ASIA.
 
## Penglibatan Komuniti, Sosial dan Kemanusiaan
Azli dilantik sebagai Nazir Masjid Jamek Tun Raja Uda, Seksyen 16 Shah Alam pada tahun 2012. Beliau juga pernah diberi tanggungjawab sebagai Imam Surau At-Taqwa Seksyen 7 Shah Alam. Beliau juga merupakan pengasas dan Ahli Lembaga Pemegang Amanah Sekolah Rendah Islam Pintar, Shah Alam sejak tahun 1999. Beliau adalah salah seorang pengasas Muslim Care Malaysia, sebuah NGO kemanusiaan tanpa sempadan pada tahun 2005 dan kemudian pada tahun 2014 beliau bersama-sama mengasaskan Salam Relief yang juga merupakan satu lagi NGO berasaskan kemanusiaan. Beliau terlibat secara aktif dalam pelbagai aktiviti kemanusiaan di Shah Alam serta di seluruh Selangor dan negeri-negeri lain. Beliau juga pernah terlibat dengan misi bantuan antarabangsa seperti semasa Tsunami di Acheh, Sumatera dan gempa bumi di Bantul Jogjakarta.

### Lain-lain Afiliasi
* Pakatan Harapan  (2015-kini)
* *Malaysia Islamic Society of North America* [MISNA] (Pengasas bersama, 1990)
* Persatuan  Bola Sepak Kuala Lumpur (KLFA), (Naib Presiden, 2019-kini)
* Persatuan  Muslim Care Malaysia (Pengasas bersama, 2005)
* Salam  Relief (Pengasas bersama, 2014)
 
### Pasangan
 
#### '''Noraini Abu Bakar''' (Pesara Guru)
* SMK Seksyen 9 Shah Alam, SMK Taman Medan (terakhir sebelum bersara)
* Ahli Majlis Mesyuarat Masjid Negeri Selangor
* Penolong Setiausaha Persatuan Muballighat Negeri Selangor (hingga Jun 2022)
 
### Anak-Anak
4 orang
 
### Pekerjaan
Pengarah Projek bagi Rantau Asia Tenggara, DEXION ASIA

## Sumber
Laman Web Rasmi